Publication: Magyar Közlöny
Issue: MK-2011-144 (Year: 2011, Number: 144)
Era: contemporary
Section: 3. melléklet a 22/2011. (XII. 5.) MNB rendelethez
Paragraph Index: 343

1. Az érme leírása 1.1. Az érme külsõ része (körgyûrû) nikkellel, a belsõ része (mag) réz (75%) és cink (25%) ötvözetével borított acél. Az érme mindkét része teljes felületén külön-külön galvanizált. Az érme külsõ átmérõje 23,8 mm, a külsõ és a belsõ rész találkozásánál az átmérõ 15,3 mm. Az érme peremvastagsága 2,6 mm, súlya 8 gramm, széle recézett. 1.2. Az érme elõlapján,a középmezõbenMagyarország címerének ábrázolásalátható. Az érme külsõ és belsõ részét díszítõ körvonal választja el. Az érme elõlapjának szélén található gyöngysor-szegélyen belül, köriratban a „MAGYAR KÖZTÁRSASÁG” felirat, lent, egy-egy pont között a verési évszám olvasható. 1.3. Az érme hátlapján, a középmezõben a – kissé egymásra csúsztatott számjegyekbõl álló – „100” értékjelzés olvasható, az értékjelzés bal és jobb oldalán, alul díszítõvonal látható. Az érme külsõ és belsõ részét – az elõlappal azonosan – díszítõ körvonal választja el. Az érme szélén található gyöngysor-szegélyen belül, fent, koszorúmotívum között a „BP.” verdejel, lent a „FORINT” félkörirat olvasható. 1.4. Az érme különleges – ún. proof – technológiával is készíthetõ.

Source: https://magyarkozlony.hu/hivatalos-lapok/c32ab8d99c007dcb9acded70b61a9abcd7c4c18b/dokumentumok/1bc11e20c361193e8ac16fac172659245b6b735e/letoltes